**EL DIA 10 DE TOTA LA HUMANITAT**

El dia 10 d’abril, d’aquest any en curs, tindrà lloc a la Sala d’Actes del Col·legi de Periodistes de Barcelona, Rambla Catalunya Nº 10, de 12h. a 14.h. la presentació de l’obra més revolucionària de tots els processos evolutius amb aquest títol: LA BÍBLIA DEL SILENCI DE DÉU.

El silenci ens arriba a través de tots els fenòmens que, com diu el poeta, és tot allò que ens entra a l’ànima i la fecunda. Aquesta obra, que és l’antimatèria filosòfica i científica més revolucionària de tots els temps, té un format Dina3, en color, i el seu contingut estructurat d’arrels, tija, fulles, espines, flors i gra – d’una altra dimensió de gran qualitat – té més de dues mil pàgines obra dels millors silencis existencials.

Si diferents sempre són les coses, amb la Bíblia del silenci de Déu els canvis tenen connotacions del treball de l’ànima antimatèria de les grans revolucions **eòniques**. És un llibre únic que sortirà segellat de fàbrica per ser cremat de forma visible, als quatre vents, després d’un any d’estar protegit en una caixa forta.

Però, com es pot tenir la gosadia de presentar una obra d’aquestes característiques en un món de sorolls verbals que sovint maltracten tot allò que toquen? Òbviament serà un repte per a totes i a per a tots el dia de la presentació. Tanmateix, la raó és ben simple: en totes les revolucions no tots els cops de fals, ni tots els cops de martell, tenen **a mà** el silenci necessari per fer la feina ben feta.

Sigui com sigui, és tracta de fer ciència del “ silenci de Déu” amb el més gran rigor científic possible. Estem davant d’una nova edat de l’esperit que ja ha fet el seu vol de papallona per desencadenar huracans de gran bellesa arreu del món.

LA BÍBLIA DEL SILENCI DE DÉU s’extraurà simbòlicament del seu úter natural matern, el dia de la presentació, sense que es tallin les cintes que custodien el seus valors. Al llibre li espera el foc que, molt possiblement, el consumirà a les vigílies de la diada de Sant Jordi del 2019. Les seves cendres seran escampades als quatre vents perquè els seus MEMES proliferin amb tot el seu potencial energètic. Cada dia existim en un món nou i és per això que el símbol mític de l’Au Fènix és de rabiosa actualitat.

En tant que llapis, entre milions de llapis al servei de l’ Inconscient Col·lectiu, faré tot el possible al meu abast per presentar l’obra amb la màxima sobrietat, elegància i sim- plicitat possible. Estaré obert a tot tipus de preguntes però els periodistes tindran en pantalla uns quants **inputs** de situació per arribar amb més facilitat al **quid de la qüestió.**